o izvajanju Uredbe (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb

Šesta izdaja priročnika za plačilno bilanco Mednarodnega denarnega sklada (v nadaljnjem besedilu: BPM 6), objavljena leta 2009, določa pojmovni okvir, ki ga morajo države članice MDS uporabiti, kadar zbirajo statistične podatke o plačilni bilanci in stanju mednarodnih naložb. Določa tudi enotne opredelitve in razvrstitve, ki so namenjene vzpostavitvi skupne podlage za zbiranje in urejanje podatkov o zunanjem razvoju ter omogočajo primerjavo podatkov iz različnih držav. Na ravni EU so zahteve za statistiko plačilne bilance določene v Uredbi (ES) št. 555/2012.

V skladu z navedenim členom so v tem poročilu proučeni glavni vidiki izvajanja Uredbe (ES) št. 184/2005 v državah članicah in ukrepi, ki jih je Komisija sprejela za zagotovitev, da statistika plačilne bilance, mednarodne trgovine s storitvami in neposrednih tujih naložb na ravni EU izpolnjuje visoke standarde kakovosti.

Člen 12 Uredbe določa, da Komisija do 28. februarja 2018 in nato vsakih pet let po tem datumu Evropskemu parlamentu in Svetu predloži poročilo o izvajanju Uredbe. V poročilu je treba:

Glavni cilj Uredbe (ES) št. 184/2005 Evropskega parlamenta in Sveta o statistiki Skupnosti glede plačilne bilance, mednarodne trgovine s storitvami in neposrednih tujih naložb (v nadaljnjem besedilu: Uredba) je vzpostaviti skupni okvir in statistične standarde kakovosti za sistematično pripravo statistike Evropske unije o teh temah.

3.Glavni zadevni podatkovni nizi

Statistika plačilne bilance zagotavlja izčrpne informacije o transakcijah med državo poročevalko in ostalim svetom. Uredba (ES) št. 184/2005 obravnava zbiranje naslednjih petih podatkovnih nizov:

(1)mesečna statistika plačilne bilance;

(2)četrtletna statistika plačilne bilance in stanja mednarodnih naložb;

(3)letna statistika mednarodne trgovine s storitvami;

(4)transakcije z neposrednimi tujimi naložbami (vključno z dohodki);

(5)stanja neposrednih tujih naložb.

Eurostat zbira podatke držav članic za vsakega od navedenih podatkovnih nizov. Uporabljajo se za pripravo agregatov EU, ki se skupaj s podatki posameznih držav članic objavijo v spletni referenčni podatkovni zbirki Eurostata.

Podatki o mesečni plačilni bilanci ter prvi četrtletni kazalniki napredka plačilne bilance, ki temeljijo na mesečnih ocenah, so na voljo sedem tednov po koncu referenčnega obdobja. Prve ocene četrtletnih plačilnih bilanc/stanja mednarodnih naložb so na voljo 14 tednov po koncu referenčnega obdobja. Četrtletna plačilna bilanca vsebuje precej širši nabor informacij kot mesečne ocene napredka in je tudi podrobneje predstavljena. Dejstvo, da se finančni račun v plačilni bilanci, dohodki iz naložb in stanje mednarodnih naložb zbirajo hkrati in dosledno, pomeni, da se na finančni strani izboljšuje kakovost njihovih ocen in da je mogoča celovitejša analiza čezmejnih odnosov. Četrtletna plačilna bilanca/stanje mednarodnih naložb vsebujeta tudi geografsko razčlenitev glavnih gospodarskih partnerjev, zlasti glavnih razvitih gospodarstev in gospodarstev v vzponu.

Eurostat je objavil tudi podrobnejšo letno statistiko mednarodne trgovine s storitvami in neposrednih tujih naložb. Letni podatki o neposrednih tujih naložbah, ki temeljijo na letnih računovodskih izkazih družb, zagotavljajo več informacij kot četrtletni podatki o neposrednih tujih naložbah. Tako je mogoče zagotoviti več informacij in izvesti celovitejša preverjanja kakovosti na stanjih neposrednih tujih naložb, na različnih sestavinah njihovih različic ter na dohodku iz neposrednih tujih naložb. Letni podatki o mednarodni trgovini s storitvami so razčlenjeni v izčrpen seznam postavk storitev z geografsko razčlenitvijo ravni Geo 5. Države članice pošljejo podatke devet mesecev po koncu referenčnega obdobja, Eurostat pa jih objavi od dva do tri mesece pozneje. Letna statistika neposrednih tujih naložb vključuje podatke o tokovih in stanjih, razčlenjene po vrsti instrumenta, državi partnerici in gospodarski dejavnosti. Države članice so hkrati pozvane, naj zagotovijo ločene statistike neposrednih tujih naložb za rezidenčne enote za posebne namene. Države članice pošljejo svoje podatke Eurostatu devet mesecev po koncu referenčnega obdobja, slednji pa jih objavi približno tri mesece pozneje, potem ko jih potrdi in obdela.

4.Kakovost pripravljene statistike

Države članice morajo v skladu s členom 4(2) Uredbe (ES) št. 184/2005 Komisiji predložiti poročilo o kakovosti poslanih podatkov. Hkrati člen 4(4) določa, da se kakovost podatkov, poslanih Eurostatu, oceni na podlagi poročil o kakovosti ob pomoči Odbora za evropski statistični sistem. Spodnja analiza se nanaša na rezultate najnovejših razpoložljivih poročil o kakovosti, ki so jih države članice izdale v letu 2016. Kakovost je ocenjena na podlagi glavnih meril iz Uredbe (ES) št. 1055/2008.

4.1.Razsežnost metodološke ustreznosti in statistični postopki

Razsežnost metodološke ustreznosti ter statistični postopki, pojmi, opredelitve in prakse, ki se uporabljajo za zbiranje statističnih podatkov o plačilni bilanci, mednarodni trgovini s storitvami in neposrednih tujih naložbah, so v splošnem skladni z načeli in smernicami iz BPM 6. V njih so upoštevana posamezna pravila, ki so bila na ravni EU dogovorjena za zbiranje agregatov euroobmočja in EU.

4.2.Pravočasnost in točnost

Podatki o mesečnih in četrtletnih plačilnih bilancah, četrtletno stanje mednarodnih naložb, neposredne tuje naložbe in letne statistike mednarodne trgovine s storitvami so bili zagotovljeni s precej večjo točnostjo kot za prejšnje poročilo o kakovosti za leto 2015. Štiri države članice so svoje podatkovne nize poslale pred iztekom roka ali do tega roka.

4.3.Razpoložljivost podatkov

4.3.1.Popolnost

Popolnost podatkov se je v primerjavi s prejšnjim poročilom o kakovosti nekoliko izboljšala, izboljšave pa so najbolj očitne glede četrtletne plačilne bilance in neposrednih tujih naložb. Vseh 28 držav članic je v celoti spoštovalo zahteve za mesečne in četrtletne plačilne bilance ter četrtletno stanje mednarodnih naložb za referenčne mesece v letu 2016. Podatki o mednarodni trgovini s storitvami so v povprečju dosegali 98-odstotno popolnost. Povprečna stopnja popolnosti za celotno EU je bila ocenjena na 98 % za tokove neposrednih tujih naložb in 99 % za stanja neposrednih tujih naložb.

4.3.2.Dostopnost in jasnost